MAKKA Szabadidősport Egyesület

VárKastély Kör - Vajdahunyad Vára
2026-01-30 10:00 - 14:00 (Europe/Paris) | Budapest
A Városliget egyik legkülönlegesebb épülete a Vajdahunyad vára (hivatalos nevén a Történelmi Épületcsoport). Az 1896-os millenniumi kiállításra született azzal a céllal, hogy három dimenzióban, egyetlen séta alatt megmutassa a hazai építészet ezer évét. Alpár Ignác merészen és mégis harmonikusan fűzte össze a román, gótikus, reneszánsz és barokk stílusjegyeket – ettől olyan, mintha több korszakon sétálnánk végig pár perc alatt. A vár első verziója gyorsan, ideiglenes anyagokból készült, majd a közönségsiker miatt tartós formában is megépítették, s ma is a ligeti séta egyik csúcspontja.

Az épületben helyet kapott a Mezőgazdasági kiállitás. Emellett megtekintjük a Kaputornyot, ahol többek között Róth Miksa üvegmühelyében készült rózsablakot és Mátyás király fekete seregének jellegzetes tárgyait láthatjuk. Az Apostolok tornya a segesvári óratornyot idézi és a tetejéről gyönyörü a budapesti panoráma.

Találkozunk 9:45- kor a Vajdahunyad várában az Anonymus szobornál.

Részvételi díj vezetéssel MAKKÁs nyugdíjasoknak 3500 Ft, 70 év felettieknek 1000.-Ft, külsősöknek 4000.-/1500.-Ft

Igény szerint utána átsétálunk a Néprajzi Múzeumba, ahol két időszaki kiállítás lesz nyitva január 30-án:

Hétköznapi luxus. A királyné asztalától a parasztházig
A Zsolnay, a holicsi, a hollóházi, a Fischer és a köznépi kerámiák sosem látott válogatása találkozik a Néprajzi Múzeum kiállítóterében, hogy a hazai keménycserépgyártás csaknem kétszáz éves történetén keresztül meséljen a magyar ízlésről, identitásról és a mindennapok alakulásáról. A Hétköznapi luxus. A királyné asztalától a parasztházig című nagyszabású tárlat a Néprajzi Múzeum, az Iparművészeti Múzeum és a Magyar Nemzeti Múzeum együttműködésében valósul meg, és a keménycserép sokszínű világát mutatja be – a főúri étkészletek eleganciájától a parasztházak falait díszítő színes tányérokig. A tárlaton látható mintegy 600 db műtárgyon keresztül nemcsak ugyanannak az anyagnak a sokféle felhasználásával találkozunk, hanem hallhatunk társadalmi mobilitásról, a nemzeti önkép változásáról vagy a modern formatervezés kialakulásáról.
Foltvarrás kékben
A foltvarrás egyszerre türelemjáték, találkozás és emlékezés. Egy apró darab anyagból indul, majd másikhoz simul, motívumot, történetet formál. A Néprajzi Múzeumban 2025. november 13-a és 2026. február 22-e között megtekinthető Foltvarrás kékben / Blueprint Patchwork című kiállítás a Nagyjainktól örökül kékfestő pályázat nyertes pályaművei mellett ezt az egymásba varrt világot tárja fel – a kézimunka csendes idejét, a közösségi alkotás örömét, és azt a láthatatlan hálót, amely évtizedek óta összeköti a foltvarrókat.
Itt a belépődíja a két időszaki kiállításnak 70 éves kor alatt 2200.- Ft, 70 év felett ingyenes
﻿Loading…

Cegléd Borikával
2026-02-06 08:30 - 14:30 | Budapest
Találkozunk Köbánya-Kispest vasútállomáson, a 6072 sz. vonat 8,41-kor indul Cegléd felé (nem helyjegyes). 9,21-kor érkezünk meg. Először az öntöttvas kályhagyüjteményt tekintjük meg. Majd városnéző séta keretében felkeressük a város nevezetes szobrait(Kossuth szobor, Dózsa szobor, Szentháromság oszlop, Turini emlékmű) épületeit, többek között Közép-Európa legnagyobb református templomát. Kávészünet után pedig a Kossuth múzeumba látogatunk. Hazaindulás 14 óra körül.
Részvételi díj: egyesületi tagoknak 1000.- Ft, külsősöknek 1500.- Ft
Loading…

Kreatív Klub
2026-02-23 10:00 - 12:00, 2026-04-27 10:00 - 12:00 | MAKKA Klubház, 517. utca 25., Budapest, Budapest, 1173, Magyarország
Kreatív Klub – alkotó élmény, hazavihető eredménnyel
Régóta gondolkodom ezen a porgramon, de eddig nem nagyon bíztattatok a beindításával. Én mégis azt mondom, hogy ez egy jó és szükséges program, ezért 2026-ban ezt is elindítjuk.
A Kreatív Klubban havonta egyszer, minden hónap utolsó hétfőjén, 10-12.00-ig együtt alkotunk nyugodt tempóban, támogató légkörben. Nem kell előképzettség: a foglalkozások lépésről lépésre vezetettek, nincs lemaradás, mindenkinek segítünk. Ahogy a többi programunkon is, úgy itt is a lényeg a derűs együttlét, a plusz pedig az „alkotás öröme”, a sikerélmény és a hasznosítható, saját kezűleg készített tárgy, mely akár ajándéknak is tökéletes.
Miért különösen hasznos ez idősebb korban? – szakmai háttér röviden

A kézzel végzett alkotás egyszerre tornáztatja az agyat és a kezet. (agytorna) A kreatív tevékenységek (alkotás, művészeti részvétel) kutatások szerint összefüggésben állhatnak a jobb életminőséggel és a kognitív funkciók támogatásával, illetve a kognitív hanyatlás lassításának irányába mutató eredményekkel. Frontiers+2Frontiers+2
Finommotorika és kézfunkció: fejleszthető és fenntartható. Idősebb korban a kéz ügyessége, finom erőkifejtése és koordinációja romolhat, de célzott, kézhasználatra építő gyakorlással mérhető javulás érhető el, ami a mindennapi tevékenységekben is sokat számít. OUP Academic+2ScienceDirect+2
Lelki egészség és hangulat: kreatív művészeti programoknál találtak kedvező hatásokat depresszív tünetekre és pszichés jóllétre (különösen csoportos formában). Frontiers+1
Közösségi védőfaktor: a rendszeres kapcsolódás önmagában is egészségvédő, és idősebb korban kiemelten fontos a magány, beszűkülés megelőzésében.

Programok:

Gyöngyfűzött karkötő készítés Krisztával (ásvány, 5–6 mm) – január 26. 10.00
a program során megismerkedünk a használt ásványokkal, kiegészítőkkel és megtanuljuk a helyes damilhasználatot hogy tartós karkötőt készíthessünk. Az ár 1 db karkötő készítését tartalmazza, további karkötők ára 1500.-Ft/db.
Ismerkedés a Quilling technikával Ida segítségével – február 23. 10.00
Mozaik technika Krisztával – március 30. 10.00
Virágkompozíció / nedves ikebana készítése Krisztával – április 27. 10.00
Agyagszobrászkodás Krisztával – május 18. 10.00
Horgolás Ildikóval – június 29. 10.00

Helyszín: MAKKA Klubház (1173 Budapest 517. utca 25.)
A terem tisztaságának megőrzése érdekében kérlek hozz váltócipőt, vagy papucsot, amit a teremben fel tudsz venni. Ennek hiányában műtőspapucsot tudunk biztosítani, amit a cipőre kell húzni.
Részvételi díj Makkás 3000.-/ külsős 4000.- (ezt esetenként az anyagár illetve az elkészített mennyiség befolyásolhatja)
A program során tea / üdítő / ásványvíz biztosított.
Jelentkezés: A programokra az alábbi jelentkezési lap kitöltésével folyamatosan lehet jelentkezni, az egyes programokról szóló információt időről időre frissítjük. Ugyan a jelentkezés folyamatos de kérem, hogy adott programra jelentkezéseteket 1 héttel korábban adjátok le, mert másként nem tudunk megfelelő anyagmennyiséggel felkészülni.
Loading…

Tápiószele - Blaskovich kúria
2026-03-13 07:15 - 17:00 | Budapest
VárKastély Kör – Pest vármegye

A neoklasszicista úri lakot 1906-ban Viczián Kálmán építette, Blaskovich György és János 1912-ben vásárolta meg. Az épület MI. típusú országos védelem alatt áll, nytsz: 7371. Az épületben 1947-től állami közgyűjtemény működik: az ország egyetlen köznemesi kúriamúzeuma, amely e társadalmi réteg lakáskultúrájának országosan egyedülálló őrző- és bemutatóhelye. A díszparkot Blaskovich János tervezte, 1915-ben készült el. A korabeli kertművészetet tükröző parkban a kúria előtt kőből rakott rotunda és sziklakert magasodott. A parkot angol stílusú gyalogutak hálózták be. A parkban ültetett fákat a múzeum alapító fivérek ültették. A park 2011-ben a korabeli terv alapján felújításra került.
A kúriában jelenleg a Blaskovich Múzeum működik

A kúriát vezetéssel tekintjük meg, majd az angolpark jellegü kastélykertben teszünk sétát, ahol tanösvényt és szobrokat is találunk. Ezután megnézzük az 1736-ban épült katolikus templomot. Meglátogatjuk a helyi cukrászdát, és indulunk vissza. Hazaérkezés fél 3 körül.

Részvételi díj: Makkás nyugdíjas: 2200 Ft, 70 felett 1200 Ft. külsős nyugdíjas 3500.-, 70 év felett 2500.-, mely tartalmazza a szervezés és vezetés költéségét, belépődíjat, nem tartalmazza az utazás költségét.

Találkozunk Rákos vasútállomáson, a vonat 7,26-kor indul Szolnok felé.

Betöltés…

Vár-Kastély Kör
2026-03-13 08:00 - 2026-12-18 17:00 | Budapest
A VárKastély Kör a 2026. évre tervezett új tematikus országjáró túrasorozatunk: hónapról hónapra új vármegyébe indulunk, hogy együtt fedezzük fel Magyarország legszebb vár- és kastélyhelyszíneit. Könnyű sétákkal (választható rövidebb–hosszabb távval), esetenként közös ebéddel és kulturális élménnyel készülünk, hogy a mozgás, a közösség és a felfedezés egyszerre töltsön fel.
A programot az évszakokhoz igazítjuk: tavasszal és ősszel jöhetnek a nagyobb kirándulások, télen a könnyebben megközelíthető, „biztos” helyszínek, nyáron pedig a kánikulakímélő megoldások. A közlekedés helyszíntől függően tömegközelkedés vagy különjátati autóbuszos lesz.
Tervezett programunk: (ez még nagyon nyers terv, minden egyes kirándulás külön eseményként fog megjelenni a honlapon ott, lehet majd rájuk jelentkezni)
Január 30. – Budapest Vajdahunyad vára
Március 13. – Pest megye , Tápiószele
Március 20. – Komárom-Esztergom megye – Bajna
Április 10. – Fejér + Tolna megye (Csókakő vára, Simontornyai vár)
Április 24. – Nógrád + Heves
Május 15. – Borsod-Abaúj-Zemplén Diósgyőri vár + Lillafüred
Június 17. – Veszprém / Zala / Somogy (Sümeg vára, Rezi vár, Somogyvár Kupavárhegy)
Július 8-9. – Győr-Moson-Sopron + Vas Fertőd Esterházy-kastély, Kőszeg – Jurisics-vár
Szeptember 3-4. – Hajdú-Bihar + Szabolcs-Szatmár-Bereg
Szeptember 25. – Békés + Csongrád-Csanád + Bács-Kiskun
Október 9. – Baranya Szigetvár – Zrínyi-vár, Pécsvárad vára
November 6. – Buda Budai Vár
Csatlakozz hozzánk, és járjuk be együtt az országot – vármegyéről vármegyére, váraktól kastélyokig.

Bajna - az Ördöglovas kastélya
2026-03-20 07:00 - 18:00 | Budapest
Csodás kirándulás Komárom-Esztergom Vármegyébe a VárKastély Kör keretén belül.
Indulás: 7 órakor a Klubháztól, utazás különjárati autóbusszal
Tervezett program:

Bajna – Sándor–Metternich-kastély (az „Ördöglovas kastély”)Klasszicista kastélyegyüttes a falu magas pontján, a Sándor család több évszázados otthona
Bajna – Szent Adalbert-templomGótikus műemléktemplom, 1481-es építéssel; a település régi, „történelmet átélt” szakrális központja
Öreg-lyuk barlang (Bajna, Gerecse)A Gerecse egyik izgalmas, védett barlangja a Duna–Ipoly Nemzeti Park területén: „kicsi kaland” a természetben, ráadásul régészeti leletek és denevérek is kötődnek hozzá 🙂 (A túra oda – vissza 1000 méter)
Gyarmatpuszta – SírkápolnaHangulatos, erdőszéli kápolna különleges történettel: itt nyugszik Sándor Móric gróf, azaz az „Ördöglovas”, és a hagyomány szerint a kriptában a kedvenc lova, Tatár is.
Ebéd: Zsámbék – Gabriele Étterem (pizzéria–fagyizó)
Zsámbék – LámpamúzeumIgazi kuriózum: az ország egyetlen Lámpamúzeuma, kb. 1000–1100 darabos gyűjteménnyel; Borus Ferenc életműve, Guinness-említéssel is – meglepő, látványos, emlékezetes zárópont.

Várható hazaérkezés: 18 óra körül
Részvételi díj: egyesületi tag 70 év felett: 11 000, 62-70 éves: 13 000 Ft, külsős 70 év felett 12 000.-Ft, 62-70 éves 14 000 Ft
A részvételi díj tartalmazza a z utazást különjárati autóbusszal, a szervezés, belépőjegyek, ebéd költségét (menü hamarosan). Készpénzben fizetendő a Klubházban.
A programváltozás jogát fenntartjuk.
Hangolódásként ajánlom a kastély legismertebb-leghirhedtebb tulajdonosáról szóló filmet: Az ördöglovas
Jelentkezés:

Loading…

Mozgás-snackek: napi 10 perc a hosszabb és önállóbb életért
2026-04-01 | Budapest
Sokan úgy gondolják, a mozgás vagy „nagy edzés”, vagy semmi. Pedig a hosszú távon működő megoldás sokszor pont az ellenkezője: kicsi, gyakori mozgás-adagok a nap folyamán. Ezt hívják „mozgás-snacknek” – olyan, mint az egészséges nasi: rövid, könnyen beilleszthető a napirendünkbe. 60 év felett nem elsősorban a sportteljesítmény a célunk. A rendszeres mozgásssal elérhető a hosszabb ideig megőrzött önálló életvitel: hogy könnyebb legyen felállni, lépcsőzni, cipekedni, stabilan járni, hogy kisebb eséllyel jöjjön egy olyan esés, ami hetekre-hónapokra visszaveti az aktivitásunkat és a függetlenségünket, kiszolgáltatottá tesz.
A jó hír az, hogy ehhez nem feltétlen kell edzőtermi bérlet. A kicsi, akár otthon is végezhető mozgások javítják a keringést, „felébresztik” az izmokat és az idegrendszert, és segítenek abban, hogy a mindennapi tevékenységek (bevásárlás, takarítás, buszra fellépés, kertészkedés) kevésbé legyen megterhelő. A WHO (Egészségügyi Világszervezet) általános ajánlása szerint felnőtteknek – így az idősebbeknek is – hetente legalább 150 perc közepes intenzitású mozgás szükséges az egészség és az önállóság megőrzéséhez. Emellett fontos az izomerősítés és az egyensúlyfejlesztés is. Oké, a napi 10 perc önmagában még nem 150. Viszont a 10 perc sem „kevés” – hanem tökéletes belépő. A legtöbben nem azért nem mozognak, mert ne lennének képesek rá, hanem mert a cél túl nagynak tűnik. A mozgás-snack pont ebben segít: rendszerességet épít, és innen könnyebb továbblépni.
A matek egyszerű: a napi 10 perc = heti 70 perc. Ha ezt kiegészítjük heti 1–2 hosszabb, pl. 50-60 perces vagy 3-4 alkalommal 20-30 perces gyaloglással vagy nordic walkinggal, már sokat tettünk az egészséges életéveink számának növeléséért.

Azonban nem mindegy, miből építjük fel a napi mozgást. Az alsó végtagi erő (comb, farizom, lábszár) a független életvitel egyik legfontosabb fizikai alapja. Ennek az az oka, hogy a mindennapi önállóság „kritikus” mozdulatai szinte mind láberőre épülnek: felállás székből, ágyból, WC-ről, lépcsőzés, küszöbátlépés, egyensúly visszanyerése megbillenéskor (ez dönt sérülés és testi épség között) A láb izmai gyors gyengülésre képesek, a mindennapi önálló életvitelünk kerül veszélybe: lassulás, bizonytalanság, kapaszkodás, kevesebb kimozdulás, végül könnyebben kialakul az a spirál, hogy „kevesebbet mozgok – még gyengébb vagyok – még kevesebbet mozgok”. A mozgás-snackek célja pont ennek az ellenkezője: kis adagokkal megtartani (és visszaépíteni) azt a minimális erőt, ami az önállósághoz szükséges.
A mozgás-snack szabálya: kicsi, biztonságos, rendszeres. Egy mozgás-snack 1–5 perc. Naponta 2–6 alkalom. Összesen kijön belőle 10–15 perc, és már ez is sokat számít.
Az ideális intenzitás: érezd, hogy dolgozol, de tudj beszélgetni közben.
Fájdalom-szabály: a mozgás nem „kínzás”. Enyhe feszülés belefér, éles fájdalom nem.
5 egyszerű mozgás-snack, amit bárki elkezdhet
1) Székből felállás – a függetlenség alapja (1 perc)
Ülj egy stabil székre. Karok a mellkas előtt keresztezve (nehezebb) vagy stabil asztalon támaszkodnak (könnyebb).
Állj fel, ülj vissza – lassan, kontrolláltan.
Kezd 5 ismétléssel. Ha megy, emeld 8–10-re.
Miért jó? Ez a mozdulat a mindennapi önállóság „kulcsa”: felállás, WC, autóból kiszállás. Végezd minden étkezés előtt, akkor nem felejted el!
2) Sarok–lábujj váltás állva – keringés és boka (1–2 perc)
Állj megkapaszkodva (konyhapultnál).
Emelkedj lábujjra → vissza → emelkedj sarokra (lábujjak fel)→ vissza.
Miért jó? Aktiválja a lábszárat és a bokát, ami az egyensúlyban is fontos, javítja a keringést.
3) „Kapaszkodós” egyensúly (1 perc)
Fogd a pultot vagy stabil széktámlát.
Emeld fel az egyik lábad 5–10 másodpercre, majd csere.
Ha stabil: csökkentsd a kapaszkodást (csak ujjbegy).
Miért jó? Az egyensúly tanulható – és ez esésmegelőzés.
4) Vállkörzés + lapockazárás – tartás és légzés (1 perc)
Vállkörzés hátra majd lapockazárás 10×: húzd hátra a vállad, mintha „kihúznád magad” 10×.
Miért jó? Javul a tartás, könnyebb a légzés, csökken a merevség ülő életmód mellett.
5) Mini séta „küszöbig és vissza” (2–3 perc)
Ha telefonálsz, reklám van, vagy vizet forralsz: sétálj a lakásban 2–3 percet.
Miért jó? A rendszeres mini-séta a legegyszerűbb állóképesség-fejlesztés.
Hogyan legyen ebből szokás? (itt dől el minden)
A mozgás-snack akkor működik, ha valamihez kötöd:

reggeli kávé előtt 1 perc felállás-gyakorlat

ebéd előtt 1 perc sarok–lábujj

TV-reklám alatt 2 perc séta

fogmosás után 1 perc egyensúly kapaszkodva

Nem motiváció kell hozzá, hanem „automatika”. Ha minden nap ugyanabban a pillanatban csinálod, a tested egy idő után „kéri”.
Fontos: felelősség és biztonság
Ezek a javaslatok általános, egészségmegőrző ötletek. A saját tested jelzéseit neked kell komolyan venni, és a biztonság az első.
Ha szív- és keringési panasz, szédülés, elesés a közelmúltban, bizonytalan járás, erős ízületi fájdalom, friss műtét, vagy bármilyen krónikus állapot miatt kérdésed van, akkor a háziorvosoddal (vagy kezelőorvosoddal/gyógytornásszal) érdemes egyeztetni, hogy neked mi a biztonságos terhelés és mi az, amit kerülni kell.
A mozgás-snackeknél is igaz: kicsiben kezdd, kapaszkodva csináld, és fokozatosan építkezz. A felelősség a saját tested jelzéseinek figyelése – az orvosi oldal pedig a háziorvos/kezelőorvos kompetenciája.
Ahogy a fogmosás sem „külön program”, hanem alap, úgy érdemes a mozgást is így kezelni: röviden, rendszeresen, minden nap. A napi 10 perc ereje abban van, hogy szokássá válik – és ha ez megvan, könnyű ráépíteni: 10 percből lesz 15–20 perc, mellé jön heti 1–2 hosszabb, kényelmes tempójú séta, és a WHO által javasolt heti 150 perc már nem elmélet, hanem a hét természetes része. Ennek a „könnyen beilleszthető” szemléletnek a gyakorlati részét hozzuk a MAKKA márciusi programjain is: csatlakoz hozzánk, tarts velünk!
További rövid, otthon is végezhető mozgás videókat itt találsz: IDOSBARAT.HU

Szenior torna 1.
2026-04-07 09:00 - 09:45, 2026-04-14 09:00 - 10:00, 2026-04-21 09:00 - 09:45, 2026-04-28 09:00 - 09:45 | MAKKA Klubház, 517. utca 25., Budapest, Budapest, 1173, Magyarország
Ez a tornaóra változatos testhelyzetekben végzett, komplex átmozgatást kínál. Dolgozunk állásban, ülve, fekve és talajközeli helyzetekben is, mindig az életkornak és az egyéni terhelhetőségnek megfelelően. Fejlesztjük az egyensúlyt, az erőt, a hajlékonyságot és az állóképességet, használunk kisebb eszközöket is, például gumiszalagot, súlyzót vagy labdát. A cél, hogy a test minél tovább erős, rugalmas és jól használható maradjon a mindennapokban.
A részvételi díj egyesületi tagoknak 1600.-Ft, külsősöknek 2500.-Ft/alkalom

MAKKA Suli 60+
2026-04-07 15:00 - 16:30, 2026-04-21 08:00 - 17:00 | MAKKA Klubház, 517. utca 25., Budapest, Budapest, 1173, Magyarország
Tudás és élmény – aktívan, közösségben.
Legyünk ismét iskolások, gyere, ülj vissza az iskolapadba, hiszen tanulni sosem késő! A MAKKA Suli 60+ a szenior korsztály iskolája, a tanév-szerűen megszervezett előadássorozat kifejezetten az aktív, érdeklődő 60 év feletti korosztálynak szól. Célja, hogy hasznos tudást, gyakorlati tanácsokat és inspiráló élményeket adjon a mindennapokhoz. Az egészséges életmód, a biztonságos otthon, a testi-lelki harmónia és a szépségápolás témái mind helyet kapnak a programban – könnyed, élvezetes formában, szakértő előadók tolmácsolásában. A résztvevők rövid jegyzetet kapnak minden előadásról, a jelenlétüket az Indexükbe rögzítjük. Az év végén pedig egy rövid beadandó (fogalmazás) formájában adnak számot tudásukról, majd a tanév végeztével oklevelet kapnak. Tarts velünk, tanuljunk együtt hasznos, a mindennapjainban használható korszerű ismerekeket, melynek segítségével jobb életminőséget érhetünk el saját életünkben!
A MAKKA Suli 60+ nemcsak tanulás, hanem közösségi élmény is: egy hely, ahol jó együtt lenni, feltöltődni és új ötleteket meríteni az aktív idősödéshez.
A részvétel regisztrációhoz kötött. A második félév regisztrációs díja MAKKA egyesületi tagoknak 5000.-Ft/fő, külsősöknek 10 000.-Ft/fő.
A 2. félév előadásainak időpontjai:
2026. február 10. kedd 15.00 Izoláció az űrben és a mindennapjainkban – Ehmann Bea szociálpszichológus és űrpszichológiai kutató

2026. február 24. kedd 15.00 Irodalomterápia – A sorsunk alakítása az olvasás segítségével. Előadó: Berta Beáta (tanár, irodalomterapeuta, a Magyar Irodalomterápiás Társaság elnökségi tagja)

2026. március 10. kedd 15.00 – Ragyogj a koroddal – szépségtippek 60 felett. Hogyan sminkeljünk 60 felett? Mit lehet és mit nem lehet használni érett bőrre? Anyagok és technikák. Előadó Kristóf Ilus Smink és maszkmester oktató

2026. március 24. kedd 15.00 – Testetlen elme – Miben hasonlít és miben különbözik a mesterséges intelligencia az emberi intelligenciától? Előadó: Szilágyi Szilárd pszichoterapeuta

2026. április 7. kedd 15.00 – RENDben vagyok! – Rendrakás, ami megkönnyíti a holnapot neked és a szeretteidnek. Előadó: Kovács Kriszta szenior tréner, aktív idősödés szaktanácsadó

2026. április 21. kedd 15.00 – Ne dőlj be! – Internetes csalások a mindennapokban. Előadó Szábár Andrea aktív idősödés szaktanácsadó, kommunikációs szakember

2026. május 5. kedd 15.00 – Veszteségeink kezelése – Előadó Dr. Bozsár Gabriella coach, életmód tanácsadó, mentálhigiénés szakember

2026. május 19. kedd 15.00 – Félreértett generáció – a társadalmi hatások az egyén választasi szabadságára. Előadó: Szilágyi Szilárd pszichoterapeuta

2026. június 9. kedd 15.00 – ÉVZÁRÓ
Ha szívesen jössz, regisztrálj időben – így biztos a helyed:
Loading…
Az első félév előadásai:

2025. szeptember 9. kedd 15.00 – ÉVNYITÓ, Okosan az asztalnál – táplálkozás 60 felett. Előadó: Ésik Judit dietetikus, edző (tánc-, zumba- és rehabilitációs pilates oktató, a Semmelweis Egyetem Dietetikai és Táplálkozástudományi Tanszék oktatója. A Magyar Dietetikusok Országos Szövetségének megválasztott budapesti küldötte)
2025. szeptember 23. kedd 15.00 – Amikor a memória kihívás vagy Mit tehetünk a szellemi egészségünkért?– gondolatok a demenciáról és megelőzésének lehetőségeiről- Előadó: Kocsis Edina Katolikus Szeretetszolgálat Zárdakert Idősek Otthona intézményvezető, szociális szakértő, dietetikus
2025. október 7. kedd 15.00 – A boldogság titkai bármely életkorban. Aktív idősödés, tudatos életút választás. Elóadó: Szilágyi Szilárd pszichoterapeuta
2025. október 21. kedd 15.00 – Szépen, okosan, aktívan – avagy Öregedni tudni kell. Dr. Bozsár Gabriella coach, életmód tanácsadó, mentálhigiénés szakember mutatja be könyvét.
2025. november 4. kedd 15.00 – Gyógyító dallamok – zene a testnek és léleknek. Interaktív előadás az aktív idősödés, lelki egészség és a zene kapcsolatáról. Előadó Dr. Szűcs Ferenc gordonkaművész, ny. egyetemi tanár, aktív idősödés szaktanácsadó
2025. november 18. kedd 15.00 – Otthon, biztonságban – apró trükkök nagy változásokhoz. Az elesés megelőzéséről, egyensúlyról, idősbarát otthonról beszélgetünk. Előadó Kovács Kriszta szenior tréner, aktív idősödés szaktanácsadó
2025. december 2. kedd 15.00 – A színek varázsa – melyik árnyalat áll jól nekem? Interaktív előadás öltözékünk színeiről, színválasztásról. Miért van az hogy bizonyos színekben ragyogsz, máskor pedig szürke kisegérnek érzed magad – pedig nem is szürkébe öltöztél? A színtanácsadó komplexen elemez a bőrszín, szemszín, hajszín alapján, és lát el nap mint nap használható tanácsokkal. Előadó Borsiné Krisztik Ágnes színtanácsadó
2025. december 16. kedd 15.00 – Ragyogj a koroddal – szépségtippek 60 felett. Hogyan sminkeljünk 60 felett? Mit lehet és mit nem lehet használni érett bőrre? Anyagok és technikák. Előadó Kristóf Ilus Smink és maszkmester oktató – BETEGSÉG miatt elmaradt, 2. félév alatt pótoljuk
2025. december 17 – 2026. február 9. TÉLI SZÜNET

Nordic walking Madárdombon
2026-04-08 10:00 - 11:15, 2026-04-15 10:00 - 11:15 | MAKKA Klubház, 517. utca 25., Budapest, Budapest, 1173, Magyarország
Egy alkalom, amikor tehetsz állóképességed fejlesztéséért, sőt egyensúlyfejesztő gyakorlatokat is végzünk a biztonságos mindennapjaidért. A társaság jó, a terep könnyű. Szeretettel várunk!
Részvételi díj egyesületitagoknak 1000.- Ft, külsősöknek 1500.-Ft/alkalom

Gerinctorna 2.
2026-04-09 09:00 - 09:45, 2026-04-16 09:00 - 09:45, 2026-04-23 09:00 - 09:45, 2026-04-30 09:00 - 09:45 | MAKKA Klubház, 517. utca 25., Budapest, Budapest, 1173, Magyarország
Ildikóval csupa olyan gyakorlatot végeztek, ami a gerinc egészségét szolgálja, elongálás, nyújtás, mobilizálás, erősítés, a hétköznapi mozgások gerincbarát végrehajtása. Kezdőknek és haladóknak is ajánljuk.
Részvételi díj: egyesületi tagoknak 1600.-Ft, külsősöknek 2500.-Ft/alkalom

VárKastély Kör - Tolna
2026-04-10 | Budapest
Tervezett program:

Dég – medvehagyma szedés parkon kívül – csak hogy idén se maradjon el
Simontornyai vár (1270-es években épült mocsárvár, amely az évszázadok során gótikus és reneszánsz stílusú palotává alakult, ma pedig izgalmas vármúzeumként mutatja be Tolna vármegye történelmét.)
Ozorai Pipó Vára – Ozora (A XV. század elején épült ozorai várkastély a magyarországi reneszánsz építészet egyik legszebb, itáliai stílust idéző emléke, amely egykor a híres hadvezér, Ozorai Pipó otthonául és gazdasági központjaként szolgált.)
Ozora – vásározás (info itt: Dél-Dunántúl legnagyobb használtcikk piaca)
Tamási ebéd („A” menü: húsleves, rántott hús vegyes körettel, „B” menü, húsleves vadpörkölt galuskával, „C” menü dámszelet párizsi módra vegyes körettel)
Apponyi Kastély Hőgyész – kívülről (A hőgyészi Apponyi-kastély a 18.században épült monumentális barokk épületegyüttes, amely egykor a híres Apponyai család rezidenciája volt, majd az orzág egyik legexkluzívabb kastélyszállójaként vált ismertté)
Závod – a falu megtekintése (Závod a Völgység egyik legszebb fekvésű falujaként, gazdag német nemzetiségi hagyományairól, látványos barokk templomáról és a példaértékű közösségi összefogással elért faluszépítési eredményeiről nevezetes.)
Kölesd kismegyeháza, Padlásmúzeum ( Kölesd egyik legfontosabb műemléke, egy 1750 körül épült barokk kastély, amely nevét onnan kapta, hogy egy időben itt tartották Tolna vármegye gyűléseit, ma pedig kulturális központként és a helyi fehérhímzés otthonaként szolgál.)
Paks Sárgödör tér pincesor (egyedülálló hangulatú pincefalu, amelyet 66 szorosan egymás mellé épült, múlt századi hangulatot idéző présház vesz körül. A szilvamag alakú tér Paks építészeti örökségének ékköve, amely ma is a helyi borkultúra és a híres paksi siller bor egyik legfontosabb központja)

Indulás a Klubháztól 6 órakor, felszállási lehetőség a Népligetnél, a Könyves Kálmán körút – TCom székház előtt
Tervezett hazaérkezés a késő esti órákban
A programváltoztatás jogát fenntartjuk.
Részvételi díj: egyesületi tagoknak (MAKKA) 17 000.- külsősöknek 19 000.- mely tartalmazza az utazás, szervezés, belépőjegyek, „A” menü árát.
Vadétel felár: 2000.-Ft
Befizetés készpénzben a Klubházban történik, külsősöknek átutalásos számlát küldünk. Ehhez megjegyzésben kérjük feltüntetni a számlázási adatokat (irányítószám, utca házszám)
Betöltés…

Teadélelőtt
2026-04-13 10:00 - 12:00 | MAKKA Klubház, 517. utca 25., Budapest, Budapest, 1173, Magyarország
Teadélelőtt – könnyed társasági esemény tea és teasütemény mellett
A Teadélelőtt a MAKKA legkönnyebben csatlakozható, „belépő” közösségi alkalma: egy nyugodt, barátságos délelőtt tea és süti mellett, ahol játék, szellemi kihívás, beszélgetés és barátságok várnak. Akkor is jó választás, ha épp nem érzed magad elég fittnek az aktívabb programokhoz, de hiányzik a társaság és szeretnél tartozni valahová.
Kinek ajánljuk különösen?

Új érdeklődőknek, tagoknak, akik most ismerkednének a MAKKA közösségével, és szeretnének „biztonságos” első alkalmat.
Akik magányosnak érzik magukat, társaságra, beszélgetésre vágynak.
Akik szellemileg fitten szeretnék tartani magukat: könnyed feladatokkal, játékos kihívásokkal, közös gondolkodással.
Akik átmenetileg vagy tartósabban kevésbé vállalják a mozgásos programokat, de a közösséghez továbbra is kapcsolódnának.

Miért hasznos ez idősebb korban? – szakmai háttér röviden

A rendszeres társas kapcsolódás egészségvédő: a magány és a társas izoláció a szakirodalom szerint összefügghet többek között a kognitív hanyatlás, a depresszió és a korai halálozás magasabb kockázatával. JAMA Network+3Egészségügyi Világszervezet+3CDC+3
A szociális aktivitás és a közösségi részvétel több kutatásban is a lassabb kognitív romlással és jobb kognitív funkciókkal jár együtt időskorban. Frontiers+2ScienceDirect+2
A „kímélő”, mégis rendszeres heti/havi ritmusú program sokaknál reálisabb és fenntarthatóbb belépési pont, különösen, ha az aktivitás átmenetileg csökkent (egészségi állapot, terhelhetőség, hangulat, élethelyzet miatt). nationalacademies.org+1

Ha most csatlakoznál, vagy csak egy biztos, kímélő alkalmat keresel, ahol jólesik jelen lenni, ez neked szól.
Helyszín: MAKKA Klubház (1173 Budapest, 517. utca 25.) A terem tisztaságának megőrzése érdekében kérlek hozz váltócipőt, vagy papucsot, amit a teremben fel tudsz venni. Ennek hiányában műtőspapucsot tudunk biztosítani, amit a cipőre kell húzni.
Létszám: maximum 14 fő (limitált férőhely)
Időpont: hónap 2. hétfő 10:00–12:00

január 19. 10:00 – Szellemi játékok
február 9. 10:00 – Retro zenei kvíz
március 9. 10:00 – Többszörös intelligencia
április 13. 10:00 – Pályaválasztás 2.0 – önmegvalósítás időskorban
május 11. 10:00 – Kreatív önkifejezés
június 8. 10:00 – Mesterséges intelligencia a hétköznapokban

Részvételi díj: (tea + süti + program) MAKKA: 2 500 Ft / fő Külsős: 3 500 Ft / fő
Loading…

Szenior torna 2.
2026-04-14 10:00 - 10:45, 2026-04-21 09:00 - 10:30, 2026-04-28 09:00 - 10:30 | MAKKA Klubház, 517. utca 25., Budapest, Budapest, 1173, Magyarország
Ez a csoport azoknak ideális, akik biztonságosabb, kímélőbb formában szeretnének mozogni. A gyakorlatokat állásban balettrúdnál, széken ülve, gimnasztikai labdán ülve vagy stabil álló helyzetben végezzük. A foglalkozások során javítjuk az egyensúlyt, erősítjük az izmokat, átmozgatjuk az ízületeket és dolgozunk a helyes testtartáson is. A cél itt is az, hogy a mozgás örömteli, biztonságos és hosszú távon is fenntartható maradjon, segítse a mindennapok önellátó – önálló – aktív életmódjának, a kielégítő életminőségnek minél hosszabb megőrzését.
Részvételi díj egyesületitagoknak 1600.-, külsősöknek 2500.-/alkalom

Gerinctorna 1.
2026-04-16 08:00 - 08:45, 2026-04-23 08:00 - 08:45, 2026-04-30 08:00 - 08:45 | MAKKA Klubház, 517. utca 25., Budapest, Budapest, 1173, Magyarország

BEMER-HÉT
2026-04-20 - 2026-04-24 | Budapest
BEMER-hét a MAKKÁban – a tavaszi fáradtság ellensúlyozására
5 alkalom egy hét alatt, kedvezményesen
Szeretnél gyorsabban regenerálódni, könnyebbnek érezni a lábaidat, vagy egyszerűen energikusabban működni a mindennapokban? A BEMER-héten erre adunk egy fókuszált, intenzív lehetőséget: egy hét alatt 5 kezelés, kedvezményes csomagban.
Mi az a BEMER-kezelés, és miért szeretik sokan?
A BEMER egy alacsony intenzitású pulzáló elektromágneses jel (PEMF) alapú kezelés, amit sokan azért választanak, mert:

támogatja a szervezet természetes keringési folyamatait, különösen a finomabb, mikrokeringési területeken,
segítheti a regenerációt edzés, terhelés vagy stresszes időszak után,
hozzájárulhat a fáradtságérzet csökkenéséhez, a “könnyebb” közérzethez,
sokaknál jobb alvásminőség és kiegyensúlyozottabb napközbeni energia társul hozzá,
kényelmes: fekvő, pihentető, közben csak relaxálsz.

(Fontos: a BEMER nem orvosi kezelés és nem helyettesít diagnózist/terápiát, viszont jól beilleszthető életmód-támogató, regeneráló rutinba.)
Miért pont „BEMER-hét” – miért jó az 5 alkalom egy hét alatt?
Azért, mert a rendszeresség számít. Egyetlen alkalom is kellemes élmény lehet, de az 5 kezelés egy hét alatt:

intenzívebben adhat “lendületet” a regenerációnak,
jobban beépül egy új, támogató rutinba,
sokan így érzik igazán a különbséget a közérzetükben.

Kinek ajánljuk?

60+ korosztálynak a mindennapi vitalitás támogatására,
gyógyszerrel élőknek a gyógyszerek jobb hasznosulására,
tavaszi fáradtság ellensúlyozására,
aktívan sportolóknak és újrakezdőknek,
ülőmunkát végzőknek, “nehéz láb” érzettel,
stresszes, túlterhelt időszakban,
bárkinek, aki természetes, pihentető regenerációs eszközt keres.

Hogyan tudsz jönni?
📌 Időpontfoglalás szükséges, mert a kezeléseket beosztással végezzük.
📌 A csomag: 5 alkalom / 1 hét, kedvezményesen: egyesületi tagoknak 15 000.-Ft/5 alkalom, külsősöknek 20 000.-Ft/5 alkalom
Jelentkezz, és hozd ki a hetedből a maximumot – regeneráció, könnyedség, feltöltődés.
Foglalás és részletek: Magyar Ida 06/30 182 7780

Nordic walking Madárdombon
2026-04-22 10:00 - 11:15 | MAKKA Klubház, 517. utca 25., Budapest, Budapest, 1173, Magyarország
Egy alkalom, amikor tehetsz állóképességed fejlesztéséért, sőt egyensúlyfejesztő gyakorlatokat is végzünk a biztonságos mindennapjaidért. A társaság jó, a terep könnyű. Szeretettel várunk!
Részvételi díj egyesületitagoknak 1000.- Ft, külsősöknek 1500.-Ft/alkalomno
